टेलनेट को इंस्टॉल करना टेलनेट का उपयोग करना
डिफ़ॉल्ट रूप से, विंडोज 7 में टेलनेट इंस्टॉल्ड नहीं होता है, इसका इस्तेमाल करने के लिए आपको इसे खुद एक्टिवेट करना होगा। आप कंट्रोल पैनल में ऐसा कर सकते हैं, जिसे स्टार्ट मेनू (Start menu) से ऐक्सेस किया जा सकता है। उपलब्ध ऑप्शन कंट्रोल पैनल में Icon या फिर Category view पर निर्भर करेगा, लेकिन ये दोनों ऑप्शन आपको एक ही विंडो पर ले जाएंगे। आपसे ऐड्मिनिस्ट्रेटर पासवर्ड पूछा जा सकता है। उपलब्ध फीचर्स की सूची में, आपको Telnet Client की एन्ट्री दिखाई देगी। आपको इसे खोजने के लिए नीचे स्क्रॉल करना पड़ सकता है। Telnet Client के बगल वाले बॉक्स को चेक करें, और OK पर क्लिक करें। क्लाइंट को इंस्टॉल होने में एक या दो मिनट लग सकते हैं। यदि आप सबकुछ कमांड प्रॉम्प्ट के माध्यम से करना चाहते हैं, तो आप टेलनेट को एक छोटी सी कमांड से इंस्टॉल कर सकते हैं। सबसे पहले, रन (Run) बॉक्स में cmd टाइप करके कमांड प्रॉम्प्ट खोलें। कमांड लाइन पर, pkgmgr /iu:"TelnetClient" टाइप करें और ↵ Enter दबाएं। कुछ ही पलों में, आपको वापस कमांड प्रॉम्प्ट में ले जाया जाएगा। टेलनेट का उपयोग करने के लिए कमांड प्रॉम्प्ट को रीस्टार्ट करें। टेलनेट कमांड प्रॉम्प्ट के माध्यम से चलता है। आप Win दबाकर और रन बॉक्स में cmd टाइप करके कमांड प्रॉम्प्ट खोल सकते हैं। telnet टाइप करें और माइक्रोसॉफ्ट टेलनेट को शुरू करने के लिए ↵ Enter दबाएं। फिर स्क्रीन से कमांड प्रॉम्प्ट हट जाएगा और आपको टेलनेट कमांड लाइन पर ले जाया जाएगा जो स्क्रीन पर Microsoft Telnet> के नाम से प्रदर्शित होगी। टेलनेट कमांड लाइन पर, open serveraddress [port] टाइप करें। फिर, यदि आपको एक वेलकम मेसेज मिले या आपसे आपका यू़रनेम और पासवर्ड पूछा जाए, तो उसका मतलब है कि आप सफलतापूर्वक एक सर्वर से कनेक्ट कर चुके हैं।  उदाहरण के लिए, ASCII स्टार वार्स (Star Wars) देखने के लिए, open towel.blinkenlights.nl टाइप करें और ↵ Enter दबाएं। आप telnet serveraddress [port] टाइप करके, एक कनेक्शन को सीधे कमांड प्रॉम्प्ट से भी शुरू कर सकते हैं। जब आप अपने टेलनेट सर्वर का प्रबंधन खत्म कर लें, तब विंडो को बंद करने से पहले आपको कनेक्शन को बंद करना चाहिए। ऐसा करने के लिए, Ctrl+] दबाकर टेलनेट कमांड लाइन को खोलें। कनेक्शन बंद करने के लिए, quit टाइप करें और ↵ Enter दबाएं।
कंट्रोल पैनल (Control Panel) खोलें: "Programs and Features" या "Programs" खोलें: "Turn Windows features on or off" लिंक पर क्लिक करें: "Telnet Client" की एन्ट्री खोजें: टेलनेट को कमांड प्रॉम्प्ट के माध्यम से इंस्टॉल करें: कमांड प्रॉम्प्ट को खोलें: टेलनेट क्लाइंट को शुरू करें: एक टेलनेट सर्वर से कनेक्ट करें: अपने टेलनेट के सेशन को बंद करें:
https://www.wikihow.com/Activate-Telnet-in-Windows-7 https://www.wikihow.com/Activate-Telnet-in-Windows-7
Installing Telnet Using Telnet